Spor

Et spor (engelsk: track eller track log) er oplysninger som en GPS gemmer om hvor den har været henne. Sporet består af en liste af punkter, hvor man for hvert punkt har gemt koordinaterne og tidspunktet. Derudover kan man også gemme andre oplysninger som fx hastigheden og højden over havoverfladen.

De fleste GPS'er kan vise sporet grafisk, ofte i forbindelse med et kort. Sporet kan som regel også overføres til en computer, hvor det kan gemmes i et arkiv, efterbehandles på mange forskellige måder og fremvises i fx Google Earth.